
ŠAKIŲ RAJONO SAVIVALDYBĖS TARYBA

SPRENDIMAS

DĖL ĮGALIOJIMO SUTEIKIMO ATSTOVAUTI SAVIVALDYBEI VIEŠOSIOS ĮSTAIGOS ŠAKIŲ VERSLO INFORMACIJOS CENTRAS VISUOTINIAME NEEILINIAME DALININKŲ SUSIRINKIME

2013 m. gruodžio 27 d. Nr. T-434
Šakiai


Rajono savivaldybės taryba, vadovaudamasi rajono savivaldybės tarybos 2008 m. sausio 24 d. sprendimu Nr. T-17 patvirtintų Atstovavimo Šakių rajono savivaldybei viešosiose įstaigose taisyklių 10 ir 19.5 punktais bei atsižvelgdama į VšĮ Šakių verslo informacijos centro 2013 m. gruodžio 17 d. pranešimą Nr. S13-45 apie šaukiamą neeilinį visuotinį dalininkų susirinkimą, nusprendžia:


1. Įgalioti rajono savivaldybės administracijos Regioninės plėtros skyriaus vedėją Vitą Girdauską dalyvauti viešosios įstaigos Šakių verslo informacijos centras (įmonės kodas 174817719) visuotiniame neeiliniame dalininkų susirinkime, kuris vyks 2014 m. sausio 15 d. 10.00 val., Šakiuose, Bažnyčios g. 4, ir darbotvarkės klausimais balsuoti taip:


1.1. Dėl pritarimo VšĮ Šakių verslo informacijos centras tapimui asociacijos „Zanavykų sąšauka“ steigėju ir nariu –„už“.


1.2. Dėl pritarimo VšĮ Šakių verslo informacijos centras stojimui į asociaciją Šakių krašto vietos veiklos grupė – „už“.


2. Nustatyti, kad 1 punktu suteiktas įgaliojimas galioja 2014 m. sausio 15 d.

Meras

Juozas Bertašius 

